Համալսարանում դեսպան Եսայանը հանդիպում ունեցավ ԲՈւՀ-ի միջազգային գործունեության գծով պրոռեկտոր Գ.Կրասնովայի հետ, որի ընթացքում վերջինս ներկայացրեց համալսարանի առօրյան, ինչպես նաեւ ընթացիկ եւ ապագա ծրագրերը: Նա տեղեկացրեց նաեւ, որ նշված ԲՈւՀ-ում սովորում են 146 երկրներից ժամանած մոտ 6500 ուսանող, որից 115-ը Հայաստանից են: Նշվեց նաեւ, որ համալսարանը միջբուհական համաձայնագրեր ունի Ռուս-հայկական սլավոնական համալսարանի հետ, իսկ ԱՊՀ ցանցային համալսարանի շրջանակներում համագործակցում է Երեւանի պետական համալսարանի, ինչպես նաև Երեւանի պետական լեզվաբանական եւ Երեւանի պետական ճարտարագիտական համալսարանների հետ: